Diari Oficial de la Generalitat Valenciana


Sumari del DOGV 2078, del 29-07-1993 (1993/828809)

RESOLUCIÓ de 24 de maig 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de l'edifici de l'antic Almodí de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2078

Data del DOGV
:   29-07-1993

Secció del DOGV
:   ALTRES DISPOSICIONS

Número del document
:   1993/828809


Data del document
:   24-05-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 24 de maig de 1993, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual acorda incoar l'expedient de delimitació de l'entorn de protecció de l'edifici de l'antic Almodí de València.  
Atès que, pel Decret 520/1969, de 13 de març (BOE d?1 d'abril de 1969), es va declarar Monument Històrico- artístic l'edifici de l'antic Almodí de València  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció d'aquest monument.  
Atès allò que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial de dita llei, la Direcció General de Patrimoni Artístic ha resolt:  
Primer  
Incoar expedient de delimitació de l?entorn de protecció de l?edifici de l'antic Almodí de València.  
L'entorn de protecció es delimita en els annexos que s'adjunten a aquesta resolució.  
Segon  
Seguir amb la tramitació de l?expedient, segons les disposicions vigents.  
Tercer  
Traslladar aquesta resolució a l'Alcaldessa de l'Ajuntament de València i fer-li saber que, d'acord amb allò que estableix l'article 19 en relació amb l'11 de la llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Quart  
Que, d'acord amb el que disposa l'article 12.2 del Reial Decret 111/ 1986, de 10 de gener, per al desplegament parcial de la Llei 16/1985, es notificarà aquesta resolució a les persones interessades, als efectes oportuns i al Registre General de Béns d?Interès Cultural, per a l'anotació preventiva.  
Cinqué  
Que aquesta resolució, amb els annexos corresponents, es publique en el Diari Oficial de la Generalitat Valenciana i en el Butlletí Oficial de l?Estat.  
La qual cosa es fa pública als efectes que pertoquen.  
València, 24 de maig de 1993.- El Director General de Patrimoni Artístic: José Morera Buelti.  
ANNEX I  
Motivació de la delimitació proposada  
El criteri general seguit pera la delimitació de l?entorn de protecció de béns d'interès cultural (BIC) consisteix a incloure dins l?àrea de protecció els elements urbans següents:  
- Les parcel·les que limiten directament amb la que ocupa el BIC, perquè qualsevol intervenció que s'hi realitze pot afectar el BIC tant visualment com física.  
- Les parcel·les que recauen al mateix espai públic que el BIC i que en constitueixen l?entorn visual i ambiental immediat, atés que qualsevol intervenció que s'hi realitze pot suposar una alteració de les condicions de percepció d'aquell o del caràcter de l?espai urbà.  
- Els espais públics en contacte directe amb el BIC i les parcel·les esmentades anteriorment, les quals en constitueixen part de l'ambient urbà immediat.  
- Les edificacions o qualsevol element del paisatge urbà que, encara que no tinga una situació d'immediatesa amb el BIC, n'afecten de forma fonamental la percepció.  
ANNEX II  
Area de protecció  
A) Descripció literal de la delimitació   
Origen  
Cantonada del carrer de la Llenya amb la plaça de l'Almoina.   
Sentit  
El del moviment de les agulles del rellotge.   
Línia delimitadora  
Des de l'origen continua per l'alineació del carrer de la Llenya, creua el carrer de l'Almodí, continua per la mateixa direcció per l'alineació del carrer del Pes de la Farina i creua l'illa amb la qual enfronta fins que troba l'alineació de la plaça de Crespins, gira per l'alineació del carrer dels Cruïlles fins que troba l'alineació del carrer del Salvador per on puja fins que troba l'alineació del carrer dels Trinitaris per on continua fins que troba la prolongació de l'alineació est del carrer del Compte d'Olocau, continua fins que inclou el primer edifici fins la seua part inferior, continua per la part posterior de la Casa Escrivà i inclou els dos edificis que donen a les places de Sant Lluís Bertran i Sant Esteve, continua per l'alineació oest de la plaça de Sant Esteve fins a l'església de Sant Esteve i la inclou sencera i va fins a l'alineació nord del carrer de Vergara per on continua fins que creua el carrer de la Farina i per l'alineació oest inclou el solar complet que dona als carrers de l'Almodí, de la Llenya, de la Farina i la plaça de l'Almoina fins que troba de nou el punt d'origen.  
B) Descripció gràfica S'adjunta plànol per a la seua publicació.  
Veure imatge